recursal/SuperWikiNEXT-32B huggingface dataset:
*Hic articulus spectat ad herbam* Saturejam. *In potum aphrodesiacum vide s.v. satyrion*

*Satureja montana*

---

**Plantae** — Angiospermae

Eudicotyledones   
Asteridae   
Ordo : Lamiales   
Familia : Lamiaceae   
Genus : ***Satureja***   
Tourn. ex Mill.  
   

*Satureja* siccata
***Satureja*** est genus aromaticarum plantarum florentium familiae *Lamiacearum.* Quae plantae in temperatis tepidisque hemisphaerii borealis regionibus crescunt.

Descriptio
----------

Plantae plerumque sunt herbae humiles, quae in locis aridis, apricis, 15–50 cm altae crescere solent.

Folia sunt parva, ab 1 ad 3 cm longa. Flores circa stirpem volvuntur, candidi, rubicundi, violacei coloris.

Usus
----

Plantae huius generis, praesertim species *Satureja thymbra,* apud antiquos bene notae sunt. Haec species saepe in litteris commemoratur, necnon in praeceptis (e.g. Epaeneti de mymate), et in locis archaeologicis invenitur (e.g. in latrina Coloniensi).

Hodie multi his plantis utuntur condimento, praesertim in faba coquenda. Saepe etiam pro ornamento colitur. Adhibetur in minutali Acadiano nomine *fricot.*

Notae
-----

1. ↑  Athenaeus, *Dipnosophistae* D 662d τυρῷ ὀπτῷ, σιλφίῳ, κυμίνῳ, θύμῳ χλωρῷ καὶ ξηρῷ, θύμβρᾳ, κοριάννῳ χλωρῷ τε καὶ ξηρῷ.

Bibliographia
-------------

* "Savory" in Andrew Dalby, *Food in the Ancient World from A to Z* (Londinii, 2003. ISBN 0415232597) p. 295

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Satureja** spectant. |

|  |  |
| --- | --- |
|  | Vide **"Satureja"** apud **Vicispecies**. |

|  |  |
| --- | --- |
|  | **Situs scientifici:** Tropicos • Tela Botanica • GRIN • ITIS • NCBI • Biodiversity • Encyclopedia of Life • Plant Name Index • Plantes d'Afrique • USDA Plants Database |
Dispositio civitatum per Bellum Civile.
**Unio** in Civitatibus Foederatis Americae est administratio dicionis quae omnes civitates coniungit. Per Bellum Civile, Unio sustenta est a viginti tres civitatibus quae secessionem conatumque repugnaverunt undecim civitatum Confoederatarum facere. Quamquam inter civitates Unionis fuerunt Occidentales civitates California, Oregonia, et (post 1864) Nivata, Unio plerumque Septentrionalis tunc appellabatur.

Civitates Unionis per Bellum Civile
-----------------------------------

Civitates Unionis fuerunt

* California
* Cenomannica
* Connecticuta
* Delavaria\*
* Illinoesia
* Indiana
* Iova
* Kansia
* Kentuckia\*
* Massachusetta
* Michigania
* Minnesota
* Missuria\*
* Mons Viridis
* Nivata
* Nova Caesarea
* Nova Hantescira
* Novum Eboracum
* Ohium
* Oregonia
* Pennsilvania
* Rhodensis Insula
* Terra Maria\*
* Virginia Occidentalis\*
* Visconsinia

Factiones pro secessione in Kentuckia et Missuria cum Meridionale steterunt, et Confoederatia quidem sibi eas civitates adserere conata est, sed ambabus civitatibus fuerunt administrationes quae dicionem postulabant. Kansia Unionem ante bellum coniunxerat, die 29 Ianuarii 1861. Virginia Occidentalis se per bellum a Virginia disiunxit, et pars Unionis facta est die 20 Iunii 1863. Nivata Unionem etiam coniunxit per bellum, et civitas facta est die 31 Octobris 1864. Regiones Nivatae meridianae erant pars Territorii Mexici, quod olim a Confoederatione vindicatum est.

Nexus interni
-------------

* Bellum tumultuarium

Notae
-----

1. ↑  Abrahami Lincoln Altera Oratio Aditialis.
2. ↑  \*Civitates finitimae.
3. ↑  Hodie in Historia: 29 Ianuarii.
4. ↑  Kathleen Sebelius, Gubernator Kansiae—Sigillum Civitatis.

Bibliographia
-------------

* Current, Richard N. 1994. *Lincoln's Loyalists: Union Soldiers from the Confederacy.* Oxoniae: Oxford University Press. ISBN 0-19-508465-9.
* Mackey, Robert R. 2004. *The UnCivil War: Irregular Warfare in the Upper South.* Norman: University of Oklahoma Press. ISBN 0-8061-3624-3.

Nexus externi
-------------

* Meridionales Pro Unione
* Meridionales Pro Unione, ex historia Primi Equitatus Alabamae, voluntarii CFA
Signum KELI, unionis protestanticorum esperantistarum
**Unio Esperantica Christiana internationalis** (Esperantice *Kristana Esperantista Ligo Internacia*, compendiarie KELI) Christianos variarum confessionum atque praecipue protestanticos reformatosque colligere adunareque vult. Munus eius principale est docendi de lingua Esperantica in Christianis necnon de religione Christiana in esperantistarum gregibus. Anno 2021, praeses est Francogallus Philippus Cousson et secretarius in Germania Udalricus Matthias.

Studia peculiaria
-----------------

Inde ab initio KELI iuvit Iacobum Tuinder in missione inter caecos in Nederlandia, quod notum factum est sub signo E3 (nunc autem *EvidEntE*). Postea varia agenda inter mancos sequebantur, e.g. in Albania. 

### Congressus

Primo bello pancosmico finito KELI quotannis congressus habere coepit ubi maximi momenti sunt praeter meditationes praelectiones studia biblica et otium necnon conventus cum ecclesiis localibus. Magis magisque arta fit cooperatio cum Unione Internationali Esperantistarum Catholicorum (IKUE), ita ut congressus nonnumquam oecumenici sint. Quod autem prima vice factum est anno 1968 Limburgi ad Lahnam. Numerus participantium in congressibus inter 90 et 200 est; participes Christianos esse minime oportet. In sic dictis Congressibus universalibus ab Universali Societate Esperantica celebratis membra KELI et IKUE servitia religiosa praeconialia praedicativa de rebus Christianis offerunt. 

ADORU - oecumenicus liber precum ad usum cunctorum Christifidelium
### Periodicum et litterae

Omni tertio mense KELI commentarios praetitulatos *Dia Regno* (Regnum Dei) edit, qui anno 1908 conditi sunt Paulo Hübner moderante. Hodiernis temporibus ligamini vinculo coniunctivo sunt inter membra associationis in terris 48 dispersa. Illorum confessiones variae sunt ut, e.g. adventistarum, Religiosae amicorum sodalitatis, Lutheranismi, Anglicanismi, Orthodoxiae. 

Anno 1971 liber cantualis proprius, *Adoru Kantante* (Adora cantans) praetitulatus, cum 262 cantilenis religiosis editus est. Sequebantur alia similia, *Tero kaj Ĉielo kantu* (Terra et caelum cantent; cum 161 capitulis), *Adoru* (anno 2001, oecumenicus, una cum Catholicis et Orthodoxis).

Historia
--------

Unio KELI fundata est anno 1911 in Congressu universali Esperantico Antverpiae celebrato. Iam tum operam dabant ad textus Christianos fundamentales convertendos. Anno 1912 Novum Testamentum lingua Esperantica praesentatum est, cum Ludovicus Lazarus Zamenhof ipse tantummodo Vetus Testamentum convertisset. Libri autem deuterocanonici non ante annum 2003 in lucem prolati sunt, Gerrit Berveling interprete. Oecumenismi fautor entheus in motu Esperantico diurnarius Germanicus Stephanus Maul fuit.

Nexus externi
-------------

* Situs proprius
* Sacrae scripturae Esperantice (Sankta Biblio)
* Pagina domestica fidelium in Germania
Sarcophagus Alexandri
**Sarcophagus Alexandri** est sarcophagus Hellenisticus anno 1887 in necropoli Sidonica repertus, sex operibus caelatis ornatus. Figuris eminentibus Graeci vel Macedones et Persae pugnantes et venantes ostenduntur. Verisimile est de pugna apud Issum commissa agi. Sarcophagum faciendum curavisse videtur Abdalonymus, ultimus rex Sidonis, qui ab anno 332 ad 311 a.C.n. regnavit. Sarcophagus hodie in Museo archaeologico Constantinopolitano conservatur.

Notae
-----

1. ↑  Pollitt 1986: 38-40.

Bibliographia
-------------

* Pollitt, Jerome Jordan (1986) *Art in the Hellenistic Age.* Cambridge University Press.
* Schefold, Karl & Seidel, Max (1968) *Der Alexander-Sarkophag.* Propyläen-Verlag.
* Winter, Franz (1912) *Der Alexandersarkophag aus Sidon*. K. J. Trübner.

Pinacotheca
-----------

* Scaena pugnae apud Issum commissae.Scaena pugnae apud Issum commissae.
* Duo venatores, alter Graecus alter Persa, dammam interficientes.Duo venatores, alter Graecus alter Persa, dammam interficientes.
* Scaena venatoriaScaena venatoria
**Plantae** — Angiospermae

Eudicotyledones   
Asteridae   
Ordo : Asterales   
Familia : Asteraceae   
Subfamilia : Cichorioideae   
Tribus : Cichorieae   
Genus : *Taraxacum*   
   
(F. H. Wiggers, 1780)  

*Taraxacum albidum*
***Taraxacum*** (nomen a Frederico Henrico Wiggers anno 1780 statutum) est genus latum Asteracearum familiae. Plantae sunt perennes, radicem habent ramosum palarem, usque ad 60 cm longitudinis. Folia omnia in rosulam radicalem collecta sunt. Scapam erectam habent, saepius unam vel usque ad decem. Scapae calathidia ferunt, quibus flores ab 20 ad 150 sedent. Flores saepius gilvae sunt, sed species aliquae et albas, roseas, viridulas, cremicolores flores habent. Fructus sunt ahenia cum pappo albo.

*Taraxacum officinale* est taraxaci generis species notissima.

Notae
-----

1. ↑  Nomen originem habet Arabicam (طرخشقون).

Nexus externi
-------------

|  |  |
| --- | --- |
|  | **Situs scientifici:** Tropicos • Tela Botanica • GRIN • ITIS • NCBI • Biodiversity • Encyclopedia of Life • Plant Name Index • Plantes d'Afrique • Flora of China • Flora of North America • USDA Plants Database |

* Taraxaci descriptio ab Alberto de Haller composita (*Iter Helveticum 1739*, Gottingae 1740, pp. 85—86)
Wikidata Erzgebirgskreis
Res apud Vicidata repertae:Erzgebirgskreis: insigneErzgebirgskreis: insigneErzgebirgskreis: vexillumErzgebirgskreis: vexillum
rural district of Saxony, Option municipality  
*Civitas*: Germania  
*Locus*: 50°36′0″N 12°57′0″E  
Situs interretialis
**Fines**

*Procuratio superior*: Saxonia  
*Territoria finitima*: Chemnicium, Mittelsachsen, Vogtlandkreis, Zwickau
**Forma**

*Area*: 1 828.35 chiliometrum quadratum  
*Caput*: Annaberg-Buchholz  

**Gestio**

*Praefectus*: Frank Vogel, Rico Anton  

**Vita**

*Incolae*: 329 392  

**Sigla**

*Siglum autoraedarum*: ERZ
**Tabula aut despectus**

Erzgebirgskreis: situsErzgebirgskreis: situs
**Erzgebirgskreis** post diem 1 Augusti 2008 est circulus provincialis in Saltu Bohemico Saxoniae. Municipium circuli est Annaemontium-Fagilignum. Erzgebirgskreis est circulus plurimorum incolarum in Saxonia.

Medius Erzgebirgskreis in Tannenberg?.

Geographia
----------

### Locus geographicus

Hic circulus paene totum Westerzgebirge et Mittleres Erzgebirge continet, de iugis circa fines Germano-Bohemicos usque ad initia Erzgebirgsbecken inter urbes Chemnicium et Cygneam.

### Topographia et aquae

Summus Erzgebirgskreis itemque Saxoniae locus est Mons Pinifer (1215 m), in cuius clivis duo ex maioribus fluminibus in Westerzgebirg exoriuntur, quae Zschopau et Schwarzwasser nuncupantur.

Alia gravia flumina per circulum fluentia sunt Zwickauer Mulde (maximum eorum) et Flöha, quod finem geomorphologicam cum Osterzgebirge in oriente efficit.

Maximus lacus est Talsperre Eibenstock.

### Circuli finitimi

In occidente septentrioneque crebris incolis finitur Erzgebirgskreis a sinistra dextrorsum Vogtlandkreis, Landkreis Zwickau, et urbe libero Chemnicio, in minus crebris oriente austroque Landkreis Mittelsachsen sicut Ústecký Kraj et Karlovarský Kraj in Tschechia.

Oeconomia
---------

Propter metalla per saecula culta ortae sunt in Erzgebirgskreis officinae in collatione ceterae Saxoniae crebriores. Circa 30 centesimae omnium laborantium in officinis agunt, praecipue in fabrica instrumentorum et in artibus mechanica et electrica. Aliud structurae oecomicae indicium parvis mediocribusque negotiis impressae est ampla negotiationum diversitas. Sic fortia quoque subsidia negotiationes ut artes manuales et officinae struunt. His accedunt periegesis et in externa animadversione etiam fabricatio operum ligneorum, qua tamen maxime 1 centesima laborantium omnium occupatur.

Conductores maximi in circulo sunt Scherdel Marienberg GmbH, KOKI TECHNIK Transmission Systems GmbH, FSG Automotive, Hoppe AG, KSG GmbH, AWEBA Werkzeugbau GmbH, Nickelhütte Aue, Eisenwerk Erla GmbH. Mense Julio 2020 erant 8358 homines sine labore, quod rationem labore carentium 4,9 centesimas efficit.

Notae
-----

1. ↑  Bundesagentur für Arbeit, Statistik nach Regionen.

Nexus externi
-------------

|  |  |
| --- | --- |
|  | **Situs geographici et historici:** *Locus*: 50°36′0″N 12°57′0″E • *OpenStreetMap* • *GeoNames* |
Reliquiae Uticae, ubi pugnatum est
**Uticae obsidio**[1] fuit prima magna pugna in bello mercennariorum circa 238 a.C.n. facta. Milites mercennarii Carthaginis et nonnullae Libyanae urbes contra Carthaginem rebellaverant, et Uticam, cum prodere Carthaginem recusavisset, obsidebant. Copiae Hannonis Magni obsidium diruperunt, sed defendere se contra mercennariorum impetum contra factum non potuerunt. Sic Hanno multos milites, cum intus essent, amisit, et mercennarii obsidere Uticam iterum coeperunt. Hanno servatus est a Hamilcare Barca, qui obsidium sempiterne dirupit.

Notae
-----

1. ↑  Apud Livium 30.9.4 & 8.

Bibliographia
-------------

* Bagnall, Nigel (1990) *The Punic Wars.* Hutchinson.
* Hoyos, Dexter (2007) *Truceless War. Carthage's Fight for Survival, 241 to 237 BC.* Brill.
* Lazanby, John Francis (2003) *The First Punic War.* Routledge.
* Le Bohec, Yann (2003) *Histoire militaire des guerres puniques. 264-146 avant J.-C.*. Tallandier.
* Loreto, Luigi (1995) *La grande insurrezione libica contro Cartagine.* École française de Rome.
* Santos Yanguas, Narciso Vicente (1990) La guerra inexpiable: la rebelión de los mercenarios en Cartago, *Historia* 16: 67–77.
---

**Animalia** — Arthropoda

Subphylum : Crustacea   
Classis : Malacostraca   
Ordo : Amphipoda   
Familia : Hyperiidae   
Genus : *Hyperia*   
Species : ***H. galba***   
*Hyperia galba*   
(Montagu, 1815)  
Synonyma
*Hyperia latreille* Milne-Edwards

***Hyperia galba*** est species zooplanctonis, amphipodum familiae Hyperiidarum.

Descriptio
----------

Haec species ad 1.2 centimetra longa crescit, corpore rotundo et perlucido, colore fusco pallido. Una ex notissimis huius speciei proprietates est oculi permagni et virides, qui totum capitis latus implent, quod caput ipsum est breve et rotundum. Ambo caput et thorax sunt abdomini pinguiora, praecipue in feminis. Gnathopoda sunt simplicia. Speciei sunt antennae filiformes, brevissimae in feminis longaeque in maribus. Pereion in latere et dorso est rotundum, profundum, aliquantulum lateraliter compressum.

Distributio geographica
-----------------------

*Hyperia galba* pervulgata in Mari Germanico est.

Habitatio
---------

Haec species inter medusozoa habitare solet, quibus generum *Rhizostomatis* et *Aureliae* aliisque intra classim scyphozoorum non exclusis.

Notae
-----

1. ↑  "WoRMS - World Register of Marine Species - Hyperia galba (Montagu, 1815)". Marinespecies.org .
2. ↑  "About Hyperia galba". marinespecies .
3. ↑  "Species informations". Marlin.ac .
4. 1 2  "The Marine Life Information Network". MarLIN .
5. ↑  "Marine Species Identification Portal : Hyperia galba". Species-identification.org .

Nexus externi
-------------

|  |  |
| --- | --- |
|  | **Situs scientifici:**  • ITIS • NCBI • Biodiversity • WoRMS: Marine Species • INPN France |
"Maximus Nemeae timor / pressus lacertis gemuit Herculeis leo" (Sen. *Herc.fur.* 224-225). Pars musivi saeculo III ineunte facti (Museum Archaelogicum Nationale, Matriti).
**Leo Nemeaeus** (Graece Λέων Νεμεαῖος) erat apud Graecos antiquos monstrum fabulare, quod saltus Nemeaeos vexabat. De ortu varii mythi sunt. Secundum veterrimum, ab Hesiodo narratum, Leo ille Nemeaeus (una cum Sphinge) ex Echidna et Ortho, cane bicipiti, natus erat. Orthus autem, quippe cum maximus natu e monstruosa Typhonis et Echidnae progenie esset, pater et item frater uterinus Leonis erat. Sunt etiam qui Nemeaeum leonem e luna decidisse narrent.

Leo Nemeaeus ab Hercule occisus est. Imposuerat enim huic Eurystheus, rex Tirynthis, ut pellem bestiae Nemeaeae primum adportaret. Leonem adgressurus Cleonas pervenit, ubi apud Molorchum, operarium pauperem, pernoctavit. Cum Nemeam venisset, leonem indagavit sagittaque transfigere conatus est. Cum pellem bestiae impenetrabilem esse animadverteret, baculo capto persequi coepit leonem, qui in speluncam duplici aditu praeditam confugit. Hercules autem uno aditu obstructo per alterum adgressus bestiam robustis collo iniectis bracchiis strangulavit. Fertur etiam leoni pellem detraxisse ipsius unguibus, cum aliter in viscera penetrare nequiret, et pelle usus esse vestimento. Eurystheus autem tanta violentia consternatus Herculem, ne urbem intraret, prohibuit. In dolio aeneo subterraneo dicitur etiam perterritus se occultasse.

Notae
-----

1. ↑  Hes. *Th.* 306-327.
2. ↑  Epimenides fr.2 Diels [apud Ael. *Nat.anim.* 12.7].
3. ↑  Haec apud Pseudo-Apollodorum (*Bib.* 2.5.1) narrantur.
Wikidata Salines (Bosnia et Herzegovina)
Res apud Vicidata repertae:Salines (Bosnia et Herzegovina): insigneSalines (Bosnia et Herzegovina): insigne
*Civitas*: Bosnia et Herzegovina, Imperium Austro-Hungaricum  
*Locus*: 44°32′17″N 18°40′34″E  
*Numerus incolarum*: 110 979  
*Zona horaria*: UTC+1  
Situs interretialis  

**Gestio**

*Procuratio superior*: City of Tuzla  

**Geographia**

*Superficies*: 302.35 chiliometrum quadratum  

**Coniunctiones urbium**

*Urbes gemellae*: Quinque Ecclesiæ, Bononia, Mursa, L'Hospitalet de Llobregat, Sombor, Sanctus Dionysius, Dallasium, Delphi, Tuzla, Lentia  

**Tabula aut despectus**

Salines (Bosnia et Herzegovina): situsSalines (Bosnia et Herzegovina): situs
Despectus in urbem
**Salines** (-ium, *f.*) (alia nomina: *Tuzla*, antique *Soli*) (vulgo *Tuzla*) sunt urbes et municipia Bosniae et Herzegovinae, 80 570 incolarum (2013). Urbs tertia maxima civitatis in incolis mensurum. 

Salines ad Bosniam terra historicam et geographicam et ad Foederationem Bosniae et Herzegovinae pertinent et sunt capita Pagi Salinensis.

Historia
--------

### Historia matura

Temporibus antiquis, Tuzla cultus humanus Neolithicus magnus fuit. Plus quam 6 000 anni continue incultus est et etiam unus cultuum humanorum continue incultorum Europaeorum antiquissimorum est. Sub periodo rei publicae Romanae, ante aream Tuzla a Roma capta est, Salines qui eo tempore vocabatur a tribu Illyrico Breuci recti sunt.

### Medium Aevum ad saeculo vicesimo

Tuzla anno 950 primum dictum est a Constantinus VII Porphyrogenitus imperatore Imperii Byzantini in suo opere De Administrando Imperio ut castra Salines Latine vocata, aut Graece Σαλήνες. Nomen Bosnicum *Soli*, "sales" in Aevo Medio adhibebatur. Sub hoc tempore pars Regni Bosniensis fuit. Urbis nomen recens *Tuzla* Ottomanoturcice significat "fodina salsa".

Post dissolutionem Imperii Ottomanici anno 1463, regio quo Tuzla est a Domu Berislavići gubernata est ante Ottomanos oppidula Gornje Soli et Donje Soli circa annum 1512 captabant. Serius tota Vozora annis 1530 captabant.

Soli sub regno Ottomanico fere 400 annis remanebat, ubi ut pars İzvornik Sancağı administrabatur. Anno 1878 annexum est ab Imperio Austro-Hungarico et post eius dissolutionem pars Regni Iugoslaviae fit. Robellionem Husino anno 1920 occurrebat.

Decembri 1944, Tuzla ab ambobus viribus Chetnik Draža Mihailović et Custodibus Civitatis Serbicis aggressum est. Post hoc Tuzla ad medium industriale et culturale divulgabatur sub periodo communismico in quondam Re Publica Socialistica Foederativa Iugoslaviae.

Institutiones publicae
----------------------

### Universitates

* Universitas Tuzlaensis
* Universitas Americana Bosniae et Herzegovinae

Notae
-----

1. ↑  Mesihovic, Salmedin. Rimski vuk i ilirska zmija. Posljednja borba. Booksa.google.com. p. 361. ISBN 9789958625213. Retrieved 30 December 2015.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Salines** spectant. |

* Situs officialis **(Bosnice)**

|  |  |
| --- | --- |
|  | **Situs geographici et historici:** *Locus*: 44°32′17″N 18°40′34″E • *GeoNames* • Store norske Lexikon • Encyclopædia Britannica |
Eiusque hac imagino habetur inducere statum hypnoisis.
*Photographic Studies in Hypnosis, Abnormal Psychology* (1938)
**Hypnosis** (a Graeco ὑπνόω 'obdormisco; dormio') est status mentis somni similis a medico vel psychologo inductus, in quo homo in hypnosin inducendus satis docilis fit, ut mandatis pareat opinionibusque suggestis oboediat. Constat in medicina psychologiaque memoriam suppressam recuperari posse hypnosi, quae etiam hominem malis moribus addictum a toxicomania sicut fumatione dedocet, nec non conturbationes aliasque anxietates curat doloremque reducit. 

Inter animalia vero etiam evenit, ut serpentes hypnosi aves irretiant.

Bibliographia
-------------

* Barber, T. X. (1969) *Hypnosis: A Scientific Approach.* Van Nostrand Reinhold.
* Gauld, A. (1992) *A history of hypnotism.* Cantabrigiae: Cambridge University Press.
* Kossak, Hans-Christian (1989) *Hypnose. Ein Lehrbuch.* Psychologie-Verlags-Union.
* Roustang, François (1994) *Qu'est-ce que l'hypnose?* Les Éditions de Minuit.
Wikidata Sinaia
Res apud Vicidata repertae:Sinaia: insigneSinaia: insigne
*Civitas*: Romania  
*Locus*: 45°21′0″N 25°33′5″E  
*Numerus incolarum*: 9 071  
*Zona horaria*: UTC+2, UTC+3  
Situs interretialis  
*Nomen officiale*: Sinaia
**Gestio**

*Praefectus*: Vlad Gheorghe Oprea  
*Procuratio superior*: Prahova  

**Geographia**

*Superficies*: 89.27 chiliometrum quadratum  

**Coniunctiones urbium**

*Urbes gemellae*: Augusta Praetoria, Hod HaSharon, Athis-Mons, Cetinje, Castrum Bonum, Achrida, Hîncești  

**Tabula aut despectus**

Sinaia: situsSinaia: situs
**Sinaia** est urbs circuli Prahovae in Romania. In valle profunda fluminis Prahovae sub montibus Bucegi iacet iuxta viam ferriviamque quae a Bucaresto Coronam tendent. Ibi anno 2011 homines 10 410 habitabant.

Oppidum nomine Sinaia circum monasterium Sinaia crescebat, quod anno 1695 conditum et ad honorem paeninsulae Sinai nominatum est. Hoc loco castella Peleș et Pelișor iussu regis Caroli I saeculo XIX exeunte constructa sunt.

Notae
-----

Nexus externi
-------------

Sinaia anno circiter 1900 lucis ope picta

|  |  |
| --- | --- |
|  | **Vicimedia Communia** plura habent quae ad **Sinaiam** spectant. |


|  |  |
| --- | --- |
|  | **Situs geographici et historici:** *Locus*: 45°21′0″N 25°33′5″E • *GeoNames* • Store norske Lexikon • Большая российская энциклопедия • Encyclopædia Britannica |
Robertus Adam annis 1770/1775 pictus (Pinacotheca Effigierum Nationalis Londinii).
**Robertus Adam** (natus Kirkcaldy in urbe Fifensi die 3 Iulii 1728; Londinii mortuus die 3 Martii 1792), filius Gulielmi, frater Ioannis, fuit sicut et cognati architectus Scoticus more neoclassicismo. Apud Universitatem Edinburgensem duos circiter annos studuit. Patre anno 1748 mortuo ipse societatem operum praefuit; mox autem Romam petens discipulus fit Ioannis Baptistae Piranesii. Ibi per quinque annos eruditus, Londinium reversus, societatem operum constituit, consociis fratribus Ioanne, Iacobo et Gulielmo.

Robertus Adam fuit Regalis Societatis Londinii socius, cui anno 1761 cooptatus est, atque Societatis Antiquariorum Londiniensis sodalis. Ab anno 1761 architectus meruit Operum Regis, quod officium post octo fere annos resignavit quia legatus est apud Parlamentum Britannicum pro circulo Kinross-shire ab anno 1768 usque in 1774.

Nexus externi
-------------

* De Roberto Adam in archivo Regalis Societatis Londinensis
Wikidata Ferdinandus de Wrangel
Res apud Vicidata repertae:Ferdinandus de Wrangel: imagoFerdinandus de Wrangel: imago
*Nativitas*: 29 Decembris 1796, 1796; Pscovia  
*Obitus*: 25 Maii 1870, 1870; Tarbatum  
*Patria*: Imperium Russicum  

**Officium**

*Officium*: Chief manager of the Russian-American Company, member of the State Council of the Russian Empire  
*Munus*: explorator, geographus, politicus, land owner, miles, Nauta, polar explorer  
*Patronus*: Academia Scientiarum Petropolitana
**Familia**

*Coniunx*: Q111697729  
*Proles*: Wilhelm von Wrangell, Ferdinand Georg Friedrich von Wrangell, Ebba Antonie Karoline Sophie von Schilling  
*Familia*: Wrangel family
**Memoria**

*Laurae*: Ordinis Sanctae Annae classis prima, Order of Saint Anna, 2nd class, Ordo Aquilae Albae, Ordinis Sancti Stanislai classis prima, Order of Saint Stanislaus, 2nd class, Ordinis Sancti Vladimiri classis quarta, Ordinis Sancti Vladimiri classis secunda, Praemium Demidov, Q52557514, Order of Saint Anna, 1st class with swords, Q55449165  
*Sepultura*: Estonia  

Baro **Ferdinandus Fridericus Georgius Ludovicus de Wrangel** (Theodisce *Ferdinand Friedrich Georg Ludwig von Wrangel*), seu **Ferdinandus (Theodorus) Petri filius Wrangel** (Russice Фердинанд (Фёдор) Петрович Врангель, tr. *Ferdinand (Fëdor) Petrovič Vrangel'* ), Pscoviae natus 9 Ianuarii 1797, et Tarbati mortuus 6 Iunii 1870, fuit navarchus, explorator, et geographus Russicus (originis Germanicae), unus e conditoribus Societatis Geographicae Russicae, ab anno 1855 Academiae Scientiarum Petropolitanae socius honoratus.

De vita
-------

Ferdinandus de Wrangel natus est in familia nobili, ad domum Lagena gentis Wrangel (Wrangell) pertinenti. Annis ab 1817 ad 1819 (cum Basilio Golovnin praefecto), annis ab 1824 ad 1827 (iam ipse it praefectus) atque anno 1836 circumnavigationes perfecit. Annis ab 1820 ad 1827 expeditione litus partium aquilonis Siberiae exploranti praefuit. Annis ab 1829 ad 1835 gubernator princeps terrarum Imperii Russici in America Septentrionali erat, etiam illo tempore litus Americanum a Freto Beringiano ad Californiam exploravit. Dein in aliquot officiis Petropoli favebat operi; exempli gratia, annis ab 1855 ad 1857 minister marinus Imperii Russici erat. Nonnulla opera geographica scripsit.

Insula Wrangel (seu Insula Wrangelii) nonnullaque aliae res geographicae ex eo appellantur.

Nota
----

1. ↑  *Genealogisches Handbuch der baltischen Ritterschaften, Teil: Estland.* Volumen I. Gorlicii, 1931. p. 596.

Nexus externi
-------------

|  |  |
| --- | --- |
|  | **Lexica biographica:**  • Большая российская энциклопедия • Gran Enciclopèdia Catalana • Encyclopædia Britannica • Deutsche Biographie • Store norske leksikon |


|  |  |
| --- | --- |
|  | **Vicimedia Communia** plura habent quae ad **Ferdinandum de Wrangel** spectant. |

* Pagina de Ferdinando Wrangel *Encyclopaediae Russicae Magnae* **(Russice)**
* Opera nonnulla a Ferdinando Wrangel scripta **(Russice)**
**Love Over Gold** est quartum album ab Dire Straits, grege rock Britannico, 16 Septembris 1982 in medium prolatum.[1]

Album
-----

***Love Over Gold*** ('Amor aurum superans')[2] est album peculiare, quod haud procul a rock progressiva abhorret. Quamquam musica auditoribus plus quam 41 minuta poscit, album quinque tantum cantus continet. Quorum primus, *Telegraph Road* ('Via telegraphica') est musicus tractus quindecim fere minutorum, qui quidem longo ambitu audientiam sibi facit vim sollerter impendendo et momentum augendo. Popularissimus huius albi cantus videtur esse *Private Investigations* ('Privatae Indagationes').

Tituli cantuum
--------------

Omnes cantus a Marco Knopfler et compositi et producti sunt.

1. Telegraph Road (Via telegraphica) (14:15)
2. Private Investigations (Privatae indagationes) (6:45)
3. Industrial Disease (Laboralis morbus) (5:49)
4. Love over Gold (Amor aurum superans) (6:16)
5. It Never Rains (Iuppiter numquam pluit) (7:54)

Musici
------

* Marcus Knopfler — cithara, cantus
* Alan Clark — clavile
* Iohannes Illsley — cithara gravis
* Hal Lindes — cithara rhythmica
* Pick Withers — percussionalia

### Auxiliarii

* Mike Mainieri — marimba, vibraphonum
* Ed Walsh — synthetizatrum

Notae
-----

1. ↑  Operculum albi nocturnum exhibet fulmen.
2. ↑  E titulari cantu: "It takes **love over gold** ... to do what you do" (' **amoris aurum superantis** est facere quod tu facis').
Rhadamistus ab Aloisio Sabatelli anno 1803 pictus.
**Rhadamistus** (Georgiane: რადამისტი) fuit princeps Hiberiae rex Armeniae domus Pharnabazidarum. Annis fere ab 51 ad 55 regnaverit.

Biographia
----------

"Rhadamistus Zenobiam in flumen Araxem impellit." Pictura a Francisco Alberi (1812).
Rhadamistus filius regis Hiberiae Pharasmanis I atque filiae regis Tigranis IV Armeniae erat. Rhadamistus regnum Armenorum invasit, Mithridatem Armeniae sororum suum interfecit atque suam familiam delevit: omnes familiae Mithridatis occidione caesi praeter Zenobiam, quae paulo post uxor Rhadamisti facta est. Anno 51 Rhadamistus rex Armeniae factus est sed Armenii seditionem contra eum moverunt, Tiridate I duce, et Rhadamistus cum uxore Zenobia in Hiberia fugit. Zenobia, quae gravida erat, oravit ut morte honesta contumeliis captivitatis eximeretur, ut scripsit historicus Tacitus. Rhadamistus vulneravit eam cum acinace atque, tradito corpore Zenobiae flumini Araxi, fugit in Hiberiam. Sed Zenobia viva erat quia illa a pastoribus servata erat. Anno 58 rex Pharasmanes capite damnavit filium suum Rhadamistum.

Fortuna
-------

Anno 1720 compositor Georgius Fridericus Handelius operam musicam *Radamisto* creavit. Sopranista anglica Margarita Durastanti Rhadamisti personam tractavit cum primum opera musica acta est et postea castratus Senesinus personam tractavit.

Fontes antiqui
--------------

* Tacitus, *Annales*, XII

Bibliographia
-------------

* Rawinson, George, *The Seven Great Monarchies Of The Ancient Eastern World*, 2012.
* Suny, Grigor Ronald, *The Making of the Georgian Nation: 2nd edition*, Indiana University Press, 1994.
* Tomlins, Frederick, *A Universal History of the Nations of Antiquity*, 1844.
* Tourmanoff, Cyrill, *Chronology of the early Kings of Iberia*, 1969.

Notae
-----

1. ↑  Toumanoff, Cyril (1969), Chronology of the early Kings of Iberia, Vol. 25, p. 11
2. ↑  Tacitus, XII, 51
Curia Vimariae
**Lexicon historiae urbanae Vimarianae** (Theodisce: *Weimar. Lexikon zur Stadtgeschichte*) encyclopaedia utilissima de Vimaria est quod in lucem prolatum annis 1993 et iterum (editione in altera) anno 1998.

Quod insit
----------

Commentationes plus quam MLDC de Vimaria congesserant scriptores LII. In paginis quingentis textus et multae illustrationes vitam temporum actorum ante oculos lectoris ponunt. Quod compilaverunt editrix Brigitta Günther archivaria municipalis, Wolfram Huschke musicologus et Valtharius Steiner geologus. Inde a prahistoria urbis usque finem Belli pancosmici alterius res gestae atque scitu dignae ibi diligenter produntur. Nonnumquam autem historia scribenda etiam ultra annos 1950 extrahitur atque prolongatur. 

Ex anno 1998 editio altera emendata venalis prostat: pridie Kalendas Martias 1997 ultima inseri licuit. Nec domus editoria mutabatur nec paginarum numerus augebatur.

Secundum praefationem editioni alteri antepositam chronologia nusquam servatur indice alphabetico stricte observato. Itaque encylopaediarum mos imitetur. En multitudinem rerum tractatarum de cultu atque humanitate, de musica, de rebus Vimariae institutis, de caeli statu, de geologia, de geographia, de botanica. Quoad homines egregios classicismi poetae nimirum maximi momenti sunt velut Ioannes Volfgangus Goethe, Christophorus Martinus Wieland, Fridericus Schillerus et Ioannes Gottfriedus Herder. Secundo aetatis argenteae Vimariensis quae dicitur homines producuntur ut Franciscus Liszt et Ricardus Wagner necnon magistri scholarum Bauhaus et pictores Scholae Vimariensis. Ioannes Sebastianus Bachius, Lucas Cranach maior et Fridericus Nietzsche quoque figurantur. Tertio Vimarianorum res gestae curatius praesentantur; neque parcetur Rei Publicae Vimarianae, Nazismo, castris carceralibus Buchenwald iuxta Vimariam erectis.

Homines de quibus mentio fit facile ab elencho in appendicibus affixo inveniuntur. Si illi autem commentariis propriis gaudent litteris crassioribus designantur. Auctorum signorum abbreviationes in colophonibus scriptura plena resolvuntur.

Bibliographia
-------------

editiones
* Gitta Günther, Wolfram Huschke, Walter Steiner (edd.): *Weimar. Lexikon zur Stadtgeschichte.* Böhlau, Vimariae 1993; editio altera emendata, Böhlau, Vimariae 1998. ISBN 3-7400-0807-5. Auszüge 548 paginarum

recensiones
* *Weimar-Lexikon. Stadt-Histörchen alphabetisch*, in: *Der Spiegel*, 28/1993 die 13 Iunii (in interrete)
* Informationsmittel für Bibliotheken: Primae editionis recensio, Editionis alterius recensio a Nicolao Schreiber

Nexus externi
-------------

* *Dictionary of National Biography* edd. Leslie Stephen, Sidney Lee. 63 voll. 3 voll. suppl. (Londinii, 1885-1901 ~)

Notae
-----

1. ↑  Informationsmittel für Bibliotheken: Recensuit editionem alteram Nicolaus Schreiber
-2 *Latinitas huius rei dubia est. Corrige si potes. Vide {{latinitas}}.*

Carta geographica ubi Grex Wagner bella agere potest.
**Grex Wagner** (Russice Группа Вагнера) est copiae paramilitares a Russia anno 2014 constitutus, cuius creator Eugenius Prigožin, negotiator qui relationem amicam cum Vladimiro Putin habuit est. Grex qualitate neo-Nazisticus et dexter extremus est.

Grex Wagneranus militia mercennaria in bella civila Syriae, Libyae, res publicae Africae Mediae, et Maliae intererat, deinde Incursionem Russicam in Ucrainam participavit, quod scelus bellicum et torturam parit.

Die 23 Iunii 2023, Grex Wagneranus ab Eugenio Prigožin interceptionem regiminis contra rectionem Russicam e Rostovia ad Tanaim egit sub nomine "iter iustitiae." At frustra, et Prigožin in Ruthenia Alba exsul factus est.

Notae
-----

1. ↑  "One of worst ways Putin is gaslighting the world on Ukraine."
2. ↑  "Wagner chief vows to topple Russian military leaders."
3. ↑  "Prigoschin im Exil in Belarus". - Apud: orf.at, 27.6.2023

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Gregem Wagnerianum** spectant. |
Tribus Qom anno 1892, quod circum Flumen Pilcomayo habitabat. -2 *Latinitas huius rei dubia est. Corrige si potes. Vide {{latinitas}}.*

*Vide etiam paginam discretivam:* Tribus

**Tribus** in anthropologia est turma primitiva hominum quae saepissime in locis naturalibus habitat. Socii tribales aut incognati aut cognati inter se sint. Primitive? vivere in hoc contextu significat, e.g. simplicia intrumenta et vestimenta uteris,? et in casis sive villulis habitas.? Tribus religiosae etiam sunt, et numquam aut vix scientifica. At hodie, socii tribus etiam varias res recentiores emunt, quae vitam quoque levat.

Hodie in Tellure, tribus non communes ut antehac sunt, sed hodie in variis locis Americae Septentrionalis, Americae Australis, Africae, Australiae, Papuae Novae Guineae, et in pluribus insulis in Oceano Pacifico inveniuntur. Saecula recentia nonnullae tribus partes recentium cultuum humanorum fiunt.

Nexus interni
-------------

* Gens

Nexus externi
-------------


|  |  |
| --- | --- |
|  | **Vicimedia Communia** plura habent quae ad **tribus** spectant. |

* De tribubus in *Cambridge Encyclopedia of Anthtropology* (2016)
Wikidata Gressonetum ad Sanctum Joannem
Res apud Vicidata repertae:Gressonetum ad Sanctum Joannem: insigneGressonetum ad Sanctum Joannem: insigne
*Civitas*: Italia  
*Locus*: 45°47′0″N 7°49′0″E  
*Numerus incolarum*: 818  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Vallis Augustana  

**Geographia**

*Superficies*: 69.65 chiliometrum quadratum  
*Territoria finitima*: Brusso, Gressonetum ad Sanctissimam Trinitatem, Rassa Vercellarum, Agatium, Gabbium, Alania Sessitum  

**Tabula aut despectus**

Gressonetum ad Sanctum Joannem: situsGressonetum ad Sanctum Joannem: situs
Gressonetum ad Sanctum Joannem
**Gressonetum ad Sanctum Joannem** (hodie vulgo *Gressoney-Saint-Jean*; *Gressonei San Giovanni*, a 1939 usque ad 1946) est vicus ac municipium Italiae, circiter 850 incolarum, in Libera Regione Valle Augustana situm. Incolae *Gressonetani* appellantur.

Insignia
--------

* Municipium Italiae*Municipium Italiae*
* Municipium Vallesianicum*Municipium Vallesianicum*

Fractiones
----------

Bieltschòcke (Bieltschucken), Bode, Chaschtal, Dresal, Loomatto (Loomatten), Méttelteil (Mittelteil), Mettie (Mettien), Noversch, Òbre Biel (Ober Biel), Òbre Champsil (Ober Champsil), Òbro Verdebio (Ober Verdebien), Ònderteil (Unterteil), Òndre Biel (Unter Biel), Òndre Champsil (Unter Champsil), Òndro Verdebio (Unter Verdebien), Perletoa, Predeloasch, Stobene, Trentostäg (Trentosbrück), Tschemenoal (Chemonal), Tschoarde, Tschossil, Woald (Wald).

Municipia finitima
------------------

* Agatium (seu Agacium) (hodie vulgo *Ayas*),
* Brusso (gen *-onios*) (hodie vulgo *Brusson*),
* Gabbium (hodie vulgo *Gaby*),
* Gressonetum ad Sanctissimam Trinitatem (hodie vulgo *Gressoney-La-Trinité*),
* Rassa (Italiane: *Rassa*) (VC),
* Ripa Sessitum (Italiane: *Riva Valdobbia*) (VC).

Nexus interni
-------------

* Vallis Augustana,
* Augusta Praetoria.

Nexus externi
-------------

* Situs Publicus **(Italiane)**


|  |  |
| --- | --- |
|  | **Vicimedia Communia** plura habent quae ad **Gressonetum ad Sanctum Joannem** spectant. |

Pinacotheca
-----------

* Collocatio finium Municipii in Libera Regione Vallis Augustanae.Collocatio finium Municipii in Libera Regione Vallis Augustanae.

Notae
-----

1. ↑  *DIZIONARIO GEOGRAFICO* - Di GOFFREDO CASALIS, Vol VIII, Torino 1841
*Loxodonta africana* mas in Serengeti

---

**Animalia** — Chordata

Subphylum : Vertebrata   
Classis : Mammalia   
Infraclassis : Placentalia   
Superordo : Afrotheria   
Ordo : Proboscidea   
Familia : Elephantidae   
Genus : *Loxodonta*   
Species : ***L. africana***   
Loxodonta africana   
Blumenbach, 1797  
Conservationis status

VU  
  
  
Damno obiecta (IUCN 3.1)
Synonyma
*Loxodonta angolensis* Frade, 1928  

*Loxodonta berbericus* Seurat, 1930  

*Loxodonta capensis* (G. Cuvier, 1798)  

*Loxodonta cavendishi* (Lydekker, 1907)  

*Loxodonta cornaliae* (Aradas, 1870)  

*Loxodonta hannibali* (Deraniyagala, 1953)  

*Loxodonta knochenhaueri* (Matschie, 1900)  

*Loxodonta mocambicus* (Frade, 1924)  

*Loxodonta orleansi* (Lydekker, 1907)  

*Loxodonta oxyotis* Matschie, 1900  

*Loxodonta peeli* (Lydekker, 1907)  

*Loxodonta pharaohensis* Deraniyagala, 1948  

*Loxodonta rothschildi* (Lydekker, 1907)  

*Loxodonta selousi* (Lydekker, 1907)  

*Loxodonta toxotis* (Lydekker, 1907)  

*Loxodonta typicus* Blumenbach, 1797  

*Loxodonta zukowskyi* Strand, 1924
Territorium

***Loxodonta africana*** est species elephantum omnium maxima, in Africa tantum vivens, minus minusque frequens. In Uganda, Kenia, Tanzania, Botsuana, Zimbabua, Namibia, Zambia, Angolia aliisque civitatibus reperitur, magna parte in reservatis habitans sed ubique ab hominibus propter ebur venata.

Bibliographia
-------------

Sceletum *Loxodontae africanae*
* Yihew Biru, Afework Bekele, "Food habits of African elephant (Loxodonta Africana) in Babile Elephant Sanctuary, Ethiopia" in *Tropical Ecology* vol. 53 (2012)
* Phyllis C. Lee, Cynthia J Moss, "Early maternal investment in male and female African elephant calves" in *Behavioral Ecology and Sociobiology* vol. 18 (1986) pp. 353-361
* R. John Power, R. X. Shem Compion, "Lion Predation on Elephants in the Savuti, Chobe National Park, Botswana" in *African Zoology* vol. 44 (2009) pp. 36-44
* Bruce Schulte, "Social structure and helping behavior in captive elephants" in *Zoo Biology* vol. 19 (2000) pp. 447–459
* S. K. Wasser et al. "Genetic assignment of large seizures of elephant ivory reveals Africa’s major poaching hotspots" in *Science* vol. 349 (2015) pp. 84–87
* Phoebe Weston, "Hundreds of elephants dead in mysterious mass die-off" in *The Guardian* (1 Iulii 2020)

Nexus externi
-------------

|  |  |
| --- | --- |
|  | **Situs scientifici:**  • ITIS • NCBI • Biodiversity • Encyclopedia of Life • IUCN Red List • Fossilworks |


|  |  |
| --- | --- |
|  | **Vicimedia Communia** plura habent quae ad **Loxodontam africanam** spectant. |
Flos et folia

---

**Plantae**

Ordo : Zygophyllales   
Familia : Zygophyllaceae   
Genus : *Tribulus*   
Species : ***T. terrestris***   
*Tribulus terrestris*   
L.  

*Tribulus terrestris*
***Tribulus terrestris***, ex zygophyllacearum familia, est herba humilis, oriunda ex calidis Europae Asiaeque regionibus, necnon ex Africa Australiaque.

Nomen
-----

Binomen a Linnaeo anno 1753 statutum est.

Veteres Graeci, considerantes trium basim aculeorum, quæ formatur cum iactatur, tribulum (tri-bolos) appellabant muricem ferreum. Propter similitudinem rerum, Plinius senex, in Naturali Historia *(21, 91)*, et Vergilius, in Georgicis *(1, 153)*, carduum quemdam dicebant tribulum.

Dicitur etiam *terrestris*, quia de humili agitur planta, quæ parum a solo eminet.

Usus
----

Graeci, Romani, Seres aliique antiquitatis populi noverunt tribulum terrestrem, eoque tamquam medicamento utebantur. Etiam in praesentia, tribulus terrestris creditur occurrere sterilitati et erectionis impotentiae; creditur etiam augere utriusque sexus libidinem.

Tribulus terrestris potest, uti aiunt, animum recreare, vires augere, musculos producere. Non ergo sine causa ii, qui corporis exercitationibus operam dant, tribulum terrestrem tamquam alimentorum supplementum sumunt.

Periti adhuc medicas tribuli terrestris proprietates investigant.

Nexus interni
-------------

* Tribulum
* Murex ferreus

Nexus externi
-------------

* *Tribulus terrestris* apud GRIN
* *Tribulus terrestris* apud *NRCS Plants Database*
**Triangulum harmonicum**[1] Godefridus Guilielmus Leibnitius triangulo arithmetico Pascaliano simile fecit:

* In linea numero n primus numerus a laeva et primus a dextra sunt {\displaystyle {\frac {1}{n}}}
* Quisque numerus est summa amborum numerorum inferiorum

{\displaystyle {\begin{array}{cccccccccccccccccc}&&&&&&&&&1&&&&&&&&\\&&&&&&&&{\frac {1}{2}}&&{\frac {1}{2}}&&&&&&&\\&&&&&&&{\frac {1}{3}}&&{\frac {1}{6}}&&{\frac {1}{3}}&&&&&&\\&&&&&&{\frac {1}{4}}&&{\frac {1}{12}}&&{\frac {1}{12}}&&{\frac {1}{4}}&&&&&\\&&&&&{\frac {1}{5}}&&{\frac {1}{20}}&&{\frac {1}{30}}&&{\frac {1}{20}}&&{\frac {1}{5}}&&&&\\&&&&{\frac {1}{6}}&&{\frac {1}{30}}&&{\frac {1}{60}}&&{\frac {1}{60}}&&{\frac {1}{30}}&&{\frac {1}{6}}&&&\\&&&{\frac {1}{7}}&&{\frac {1}{42}}&&{\frac {1}{105}}&&{\frac {1}{140}}&&{\frac {1}{105}}&&{\frac {1}{42}}&&{\frac {1}{7}}&&\\&&{\frac {1}{8}}&&{\frac {1}{56}}&&{\frac {1}{168}}&&{\frac {1}{280}}&&{\frac {1}{280}}&&{\frac {1}{168}}&&{\frac {1}{56}}&&{\frac {1}{8}}&\\&&&&&\vdots &&&&\vdots &&&&\vdots &&&&\\\end{array}}}

Nota
----

1. ↑  Analysis 1 Von Wolfgang Walter **(Germanice)**
-2 *Latinitas huius rei dubia est. Corrige si potes. Vide {{latinitas}}.*

Harrius Styles anno 2022 canit.
**Harrius Eduardus** (vulgo *Harry Edward*) **Styles** (natus Rubei Fossati in Vigorniensi comitatu die 1 Februarii 1994) est cantor, compositor carminum, histrioque Anglicus, olim socius One Direction gregis musici.

Biographia
----------

Styles iam infans in Holmes Chapel migravit. Parentes, Anne Selley et Desmond Styles, se separaverunt cum Harrius septem annos natus esset. Harrius sororem ex iisdem parentibus natam, ac fratrem sororemque ex altero patre natos habet. Factus est celeber anno 2010, cum in *The X-Factor,* spectaculo musico televisifico, esset; tunc creatus est grex One Direction, cuius alii cantores erant Niall Horan, Zayn Malik, Gulielmus Payne, et Ludovicus Tomlinson. Qui omnes ex anno 2016 non iam simul sed soli cantant.

Bibliographia
-------------

* Rogers, Jude. 2017. "Harry Styles: teen star turned serious player?" *The Guardian,* 14 Maii 2017. Editio interretialis.

Nexus externi
-------------

* Situs interretialis Styles proprius.
Wikidata Rosengarten (Saxonia Inferior)
Res apud Vicidata repertae:Rosengarten (Saxonia Inferior): insigneRosengarten (Saxonia Inferior): insigne
*Civitas*: Germania  
*Locus*: 53°23′0″N 9°54′0″E  
*Numerus incolarum*: 13 627  
*Zona horaria*: UTC+1, UTC+2  
Situs interretialis  
*Nomen officiale*: Rosengarten
**Gestio**

*Procuratio superior*: Circulus Harburgensis  

**Geographia**

*Superficies*: 63.78 chiliometrum quadratum  
*Regiones urbanae*: Tötensen, Ehestorf, Vahrendorf, Sottorf, Emsen, Iddensen, Klecken, Nenndorf, Eckel, Leversen  
*Territoria finitima*: Seevetal, Neu Wulmstorf, Gambrivium, Harmstorf, Jesteburg, Buchholz in der Nordheide, Hamburg-Hausbruch  

**Tabula aut despectus**

Rosengarten (Saxonia Inferior): situsRosengarten (Saxonia Inferior): situs
Turris Ottonis de Bismarck commemorans in vico Ehestorf sita ad Rosengarten pertinente
**Rosengarten** (Lat. *Hortus Rosarum*) commune in Saxonia inferiore sita est. Rosengarten commune Circuli Harburgensis est. Ad Rosengarten vici Eckel, Ehestorf, Emsen, Iddesen, Klecken, Leversen, Sottorf, Tötensen atque Vahrendorf pertinent. Sedes administrationis Nenndorf est.

Historia
--------

Rosengarten commune anno 1972 e vicis supra dictis coniunctum est. Primo *Nenndorf* nominabatur, sed anno 1973 nomen hodiernum accepit.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Rosengarten** spectant. |

* Pagina officialis
Wikidata Hartfordia (Connecticuta)
Res apud Vicidata repertae:
*Civitas*: Civitates Foederatae Americae  
*Locus*: 41°45′48″N 72°41′6″W  
*Numerus incolarum*: 121 054  
*Zona horaria*: UTC-5, UTC-5, UTC-4  
Situs interretialis  
*Nomen officiale*: Hartford
**Gestio**

*Praefectus*: Luke Bronin  
*Procuratio superior*: Capitol Planning Region  

**Geographia**

*Superficies*: 46.764198 chiliometrum quadratum, 46.764321 chiliometrum quadratum  
*Territoria finitima*: Windsor, East Hartford, West Hartford, Wethersfield, Bloomfield, Newington, South Windsor  

**Coniunctiones urbium**

*Urbes gemellae*: Thessalonica, Libera Urbs, Bydgostia, Xiridia, Mangualde, Caguas, Morant Bay, João Pessoa, Dongguan, Mao, Hertfordia, Caput Cursum, New Ross, Ocotal  

**Tabula aut despectus**

Hartfordia (Connecticuta): situsHartfordia (Connecticuta): situs
**Hartfordia** (Anglice *Hartford*) est urbs et caput civitatis Connecticutae. Intra muros habitant circiter 124 512 (anno 2006) incolarum, et extra muros (sed in regione huius urbis) 1 188 841 incolarum.

Notae
-----

1. ↑  *Oratio Inauguralis habita in Sacello Collegii Yalensis quod est Novo-Portu Connecticuttensium in Nov' Anglia. .. Ezra Stiles*[*nexus deficit*] (Hartfordiae: Typis Watsoni & Goodwini, 1778).
2. ↑  *Resumen de gramática latina. Apéndice al diccionario ilustrado latino-español español-latino*. Palaestra Latina. Pagina 64.

Nexus interni
-------------

* Collegium Trinitatis (Connecticuta)

Nexus externi
-------------

* Situs proprius.
Wikidata Sermidum et Fenonica
Res apud Vicidata repertae:
*Civitas*: Italia  
*Locus*: 44°59′21″N 11°19′6″E  
*Numerus incolarum*: 7 338  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Provincia Mantuana  

**Geographia**

*Superficies*: 79.83 chiliometrum quadratum, 57.06 chiliometrum quadratum  
*Territoria finitima*: Bondenum, Cadaltum, Borgocarbonara, Massa, Castrum Novum Barianum, Vicus Arioli, Magnacaballum, Mirandula, Podium Ruscum, Salaria  

**Tabula aut despectus**

Sermidum et Fenonica: situsSermidum et Fenonica: situs
**Sermidum et Fenonica** (Italiane *Sermide e Felonica*) est municipium Italiae, in Regione Langobardia, in Provincia Mantuana et in Ultrapado Mantuano historica ac geographica terra, situm. Incolae *Sermidenses* et *Fenonicenses* appellantur

Insigne
-------

* Municipium Italiae*Municipium Italiae*

Geographia
----------

* Ultrapadus Mantuanus (*terra*),

Historia
--------

Die 1 Martii 2017, municipium Fenonicae se coniunxit cum municipiis Sermidi ut constituiret Sermidi et Fenonicae, municipium novum.

Ecclesia Catholica Romana
-------------------------

* Dioecesis Mantuana

Fractiones, vici et loci in municipio
-------------------------------------

### Municipia abrogata

* Sermidum,
* Fenonica.

### Fractiones

* Sermidum (*Sedes Municipalis*),
* Fenonica,

*Caposotto, Malcantone, Moglia, Porcara, Quatrelle, S. Croce*.

Municipia finitima
------------------

*Bondeno (FE), Calto (RO), Borgocarbonara, Castelmassa (RO), Castelnovo Bariano (RO), Ficarolo (RO), Magnacavallo, Mirandola (MO), Poggio Rusco, Salara (RO*.

Nexus interni
-------------

* Langobardia (*regio*),
* Provincia Mantuana,
* Ultrapadus Mantuanus (*terra*),
* Mantua (*urbs*),
* Municipia iuncta Italiae,
* Municipium Italiae.

Nexus externi
-------------

* Situs Publicus **(Italiane)**


|  |  |
| --- | --- |
|  | **Vicimedia Communia** plura habent quae ad **Sermidum et Fenonica** spectant. |

Pinacotheca
-----------

* Collocatio finium municipii in Provincia Mantuana.Collocatio finium municipii in Provincia Mantuana.
* Collocatio Agri Ultrapadani Mantuani in Provincia Mantuana.Collocatio Agri Ultrapadani Mantuani in Provincia Mantuana.

Notae
-----